CELEX: 52015PC0186
Language: da
Date: 2015-05-04
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af bilag II (Tekniske forskrifter, standarder, prøvning og certificering) til EØS-aftalen (Batterier og akkumulatorer)

EUROPA-KOMMISSIONEN
            Bruxelles, den 4.5.2015
            COM(2015) 186 final
            BILAG
            DET BLANDEDE EØS-UDVALGS AFGØRELSE nr. .../2015af om ændring af bilag II (Tekniske forskrifter, standarder, prøvning og certificering) til EØS-aftalen
            til
            forslag til Rådets afgørelse
            om den holdning, der skal indtages på Den Europæiske Unions vegnei Det Blandede EØS-Udvalg til en ændring af bilag II (Tekniske forskrifter, standarder, prøvning og certificering) til EØS-aftalen(Batterier og akkumulatorer)
            
               
         
         
            
               BILAG
               
                  DET BLANDEDE EØS-UDVALGS AFGØRELSE nr. .../2015
               
                  af
               
                  om ændring af bilag II (Tekniske forskrifter, standarder, prøvning og certificering) 
                  til EØS-aftalen
            
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og
            
            
               ud fra følgende betragtninger:
            
            
               (1)Europa-Parlamentets og Rådets direktiv 2013/56/EU af 20. november 2013 om ændring af Europa-Parlamentets og Rådets direktiv 2006/66/EF om batterier og akkumulatorer og udtjente batterier og akkumulatorer for så vidt angår markedsføring af bærbare cadmiumholdige batterier og akkumulatorer, der er beregnet til anvendelse i batteridrevet håndværktøj, og af knapcellebatterier med lavt kviksølvindhold, og om ophævelse af Kommissionens beslutning 2009/603/EF
                  1
                skal indarbejdes i EØS-aftalen.
            
            
               (2)Europa-Parlamentets og Rådets direktiv 2013/56/EU ophæver Kommissionens beslutning 2009/603/EF
                  2
               , som er indarbejdet i EØS-aftalen, og som derfor udgår af EØS-aftalen.
            
            
               (3)Bilag II til EØS-aftalen bør derfor ændres i overensstemmelse hermed —
            
            
               VEDTAGET DENNE AFGØRELSE:
            
            
               Artikel 1
            
            
               I kapitel XV i bilag II til EØS-aftalen foretages følgende ændringer:
            
            
               1.Følgende tilføjes i punkt 12x (Europa-Parlamentets og Rådets direktiv 2006/66/EF):
            
            
               "–32013 L 0056: Europa-Parlamentets og Rådets direktiv 2013/56/EU af 20. november 2013 (EUT L 329 af 10.12.2013, s. 5).
            
            
               Direktivets bestemmelser gælder i forbindelse med denne aftale med følgende tilpasning:
            
            
               Artikel 17 gælder ikke for Liechtenstein."
            
            
               2.Teksten til punkt 12zt (Kommissionens beslutning 2009/603/EF) udgår.
            
            
               Artikel 2
            
            
               Den islandske og den norske udgave af direktiv 2013/56/EU, der offentliggøres i Den Europæiske Unions Tidendes EØS-tillæg, er begge autentiske.
            
            
               Artikel 3
            
            
               Denne afgørelse træder i kraft den […], forudsat at alle meddelelser er indgivet, jf. EØS-aftalens artikel 103, stk. 1?.
            
         
         
            
               
                  3Artikel 4
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den […].
            
            
               
                     På Det Blandede EØS-Udvalgs vegne
               
               
                     Formand
                     
                     
                     
                     Sekretærer for
                     Det Blandede EØS-Udvalg
                     
               
            
         
         
            
                  
                     (1)
                  EUT L 329 af 10.12.2013, s. 5.
               
               
                  
                     (2)
                  EUT L 206 af 8.8.2009, s. 13.
               
               
                  
                     (3)
                  [Ingen forfatningsmæssige krav angivet.] [Forfatningsmæssige krav angivet.]
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 4.5.2015
            COM(2015) 186 final
            2015/0097(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegnei Det Blandede EØS-Udvalg til en ændring af bilag II (Tekniske forskrifter, standarder, prøvning og certificering) til EØS-aftalen(Batterier og akkumulatorer)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen. 
            
            
               2.RESULTAT AF HØRINGER AF INTERESSEREDE PARTER OG KONSEKVENSANALYSER
            
            
               Udkastet til Det Blandede EØS-udvalgs afgørelse (der er knyttet som bilag til forslaget til Rådets afgørelse) har til formål at ændre bilag II (Tekniske forskrifter, standarder, prøvning og certificering) til EØS-aftalen med henblik på at indarbejde Europa-Parlamentets og Rådets direktiv 2013/56/EU
                  1
                i EØS-aftalen.
            
            
               EØS/EFTA-staterne foreslår at give Liechtenstein dispensation fra artikel 17 i direktiv 2006/66/EF, som ændret ved direktiv 2013/56/EU. Den planlagte tilpasning begrundes således.
            
            
               Artikel 17 i direktiv 2006/66/EF (som ændret ved direktiv 2013/56/EU) pålægger medlemsstaterne at sikre, at alle producenter registreres, og at registrering underlægges de samme proceduremæssige krav i overensstemmelse med bilag IV til direktiv 2006/66/EF.
            
            
               1) Den retlige situation i Liechtenstein
            
            
               I kraft af toldunionstraktaten
                  2
                af 1923 (Zollvertrag), der trådte i kraft den 1. januar 1924, er Liechtenstein en del af det schweiziske toldområde. I henhold til artikel 4 i traktaten finder schweizisk toldlovgivning samt enhver anden schweizisk føderal lovgivning, hvis anvendelse er nødvendig, for at toldunionen kan fungere korrekt, anvendelse i Liechtenstein. 
            
            
               Toldunionstraktaten er det eneste retsgrundlag, der tillader de schweiziske toldmyndigheder at anvende schweizisk toldlovgivning i Liechtenstein. Liechtenstein har ikke egne love eller bestemmelser på dette område. Fra en toldteknisk synsvinkel samt med henblik på udenrigshandelsstatistik anses Liechtenstein desuden generelt for schweizisk område som følge af toldunionen og optræder derfor normalt ikke som et separat land i forbindelse med toldprocedurer i en international sammenhæng. Alle toldunionens love, bestemmelser, administrative aftaler osv., der via Schweiz også finder anvendelse i Liechtenstein, er anført i bilag og vil blive offentliggjort i Liechtensteins lovtidende (Liechtensteinisches Landesgesetzblatt) for at garantere retssikkerheden for Liechtensteins økonomiske aktører. Bilagene opdateres løbende, så snart der sker ændringer i tilsvarende schweiziske love og bestemmelser.
            
            
               Som konsekvens heraf finder ChemA, den schweiziske kemikalielov af 15. december 2000 (Chemikaliengesetz vom 15. Dezember 2000), og ORRChem, den schweiziske forordning om reduktion af kemikalierisici af 18. maj 2005 (Chemikalien-Risiko-Reduktionsverordnung vom 18. Mai 2005, ChemRRV), anvendelse i både Schweiz og Liechtenstein. Bilag 2.15 i ORRChem indeholder særlige regler vedrørende batterier, f.eks. returnerings- og tilbagetagningspligten, det forudbetalte bortskaffelsesgebyr og indberetningspligten for batteriproducenter. De schweiziske regler vedrørende batterier svarer til de europæiske bestemmelser. Ændringer til direktiv 2006/66/EF er emuleret, som det er tilfældet med bestemmelserne i direktiv 2013/56/EU. Da ORRChem anvendes i Liechtenstein, hører håndhævelse i forbindelse med Liechtenstein delvis under de schweiziske myndigheders enekompetence eller de organisationers enekompetence, der er udpeget af de schweiziske myndigheder (jf. bilag 2.15, nr. 6 i ORRChem). Den organisation, der er udpeget af de schweiziske myndigheder, som beskæftiger sig med afgifter i forbindelse med bortskaffelse af batterier, er INOBAT (Interessenorganisation Batterieentsorgung).
            
            
               Den nuværende schweiziske indberetningspligt foreskriver, at batteriproducenter skal indberette antallet af batterier med angivelse af bl.a. batterityper og indhold af forurenende stoffer (jf. bilag 2.15, nr. 6.3 i ORRChem) til INOBAT i overensstemmelse med organisationens krav. Kravene i INOBAT's registreringsformular er næsten identiske med kravene i bilag IV til direktiv 2006/66/EF (som ændret ved direktiv 2013/56/EU). I henhold til loven har producenter af apparater, der indeholder batterier, mulighed for at vælge mellem INOBAT eller tredjeparter, der har påtaget sig ansvaret for gebyret og indberetningspligten. Disse tredjeparter er bundet af en kontrakt til INOBAT. INOBAT kræver, at virksomheder, der ikke opfylder deres registrerings- og indberetningspligt, registrerer sig på grundlag af data fra toldmyndighederne. Det schweiziske system forenkler registrering, indberetning og opkrævning af gebyrer, samtidig med at det garanterer fuld registrering af alle producenter. 
            
            
               2) Den økonomiske relevans af, at batterier og akkumulatorer henhører under anvendelsesområdet for direktiv 2006/66/EF i Liechtenstein
            
            
               I henhold til artikel 2 i direktiv 2006/66/EF finder direktivet anvendelse på alle typer batterier og akkumulatorer uanset deres form, volumen, vægt, materialesammensætning og brug (med visse undtagelser, der er fastsat i artikel 2, stk. 2). 
            
            
               Som et meget lille land med et areal på 160 km² og et indbyggertal på ca. 37 000 har Liechtenstein angiveligt ingen etablerede virksomheder, der fremstiller batterier. Grundet landets lidenhed og den relative størrelse af det nationale marked synes producenter ikke at have nogen økonomisk interesse i at fremstille batterier og akkumulatorer i Liechtenstein. 
            
            
               Indtil nu er det kun få virksomheder i Liechtenstein (16 i alt), der importerer batterier. Eftersom den schweiziske registreringspligt anvendes i Liechtenstein, er disse virksomheder blevet registreret i det schweiziske registreringssystem. 
            
            
               Etableringen af et eget registreringssystem vil derfor angiveligt pålægge Liechtenstein og dets få batteriimportører en uforholdsmæssigt stor byrde, især i betragtning af den marginale og rent formelle afvigelse mellem den schweiziske og den europæiske registreringsformular.
            
            
               På denne baggrund, under hensyntagen til den særlige retlige og faktiske situation som beskrevet ovenfor, ansøger Liechtenstein om en tilpasning af direktiv 2013/56/EU om ændring af direktiv 2006/66/EF. Tilpasningen, som foreslået af EØS/EFTA-staterne, fastsætter, at artikel 17 i direktiv 2006/66/EF, som ændret, ikke gælder for Liechtenstein.
            
            
               3.JURIDISKE ASPEKTER AF FORSLAGET
            
         
         
            
               I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. 
            
            
               Kommissionen forelægger udkastet til Det Blandede EØS-udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.
            
            
               2015/0097 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne
                  i Det Blandede EØS-Udvalg til en ændring af bilag II (Tekniske forskrifter, standarder, prøvning og certificering) til EØS-aftalen
                  (Batterier og akkumulatorer)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 192, stk. 1, og artikel 218, stk. 9,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  3
               , særlig artikel 1, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  4
                ("EØS-aftalen") trådte i kraft den 1. januar 1994.
            
            
               (2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. bilag II til EØS-aftalen om tekniske forskrifter, standarder, prøvning og certificering ("bilag II").
            
            
               (3)Europa-Parlamentets og Rådets direktiv 2013/56/EU
                  5
                skal indarbejdes i EØS-aftalen.
            
            
               (4)Europa-Parlamentets og Rådets direktiv 2013/56/EU ophæver Kommissionens beslutning 2009/603/EF
                  6
               , som er indarbejdet i EØS-aftalen, og som derfor udgår af EØS-aftalen.
            
            
               (5)På grund af den særlige retlige og faktiske situation i Liechtenstein gælder artikel 17 i direktiv 2006/66/EF, som ændret ved direktiv 2013/56/EU, ikke for Liechtenstein.
            
            
               (6)Bilag II til EØS-aftalen bør derfor ændres i overensstemmelse hermed.
            
            
               (7)Unionens holdning i Det Blandede EØS-udvalg bør baseres på det udkast til afgørelse, der er knyttet til nærværende afgørelse —
            
            
               VEDTAGET DENNE AFGØRELSE: 
            
            
               Artikel 1
            
         
         
            
               Den holdning, der skal indtages på Den Europæiske Unions vegne i Det Blandede EØS-Udvalg til den foreslåede ændring af bilag II til EØS-aftalen om tekniske forskrifter, standarder, prøvning og certificering, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  Europa-Parlamentets og Rådets direktiv 2013/56/EU af 20. november 2013 om ændring af Europa-Parlamentets og Rådets direktiv 2006/66/EF om batterier og akkumulatorer og udtjente batterier og akkumulatorer for så vidt angår markedsføring af bærbare cadmiumholdige batterier og akkumulatorer, der er beregnet til anvendelse i batteridrevet håndværktøj, og af knapcellebatterier med lavt kviksølvindhold, og om ophævelse af Kommissionens beslutning 2009/603/EF, EUT L 329 af 10.12.2013, s. 5.
               
               
                  
                     (2)
                  Toldunionstraktat af 29. marts 1923 mellem Schweiz og Liechtenstein (Zollvertrag, ZV; LR 0.631.112).
               
               
                  
                     (3)
                  EFT L 305 af 30.11.1994, s. 6. 
               
               
                  
                     (4)
                  EFT L 1 af 3.1.1994, s. 3. 
               
               
                  
                     (5)
                  Europa-Parlamentets og Rådets direktiv 2013/56/EU af 20. november 2013 om ændring af Europa-Parlamentets og Rådets direktiv 2006/66/EF om batterier og akkumulatorer og udtjente batterier og akkumulatorer for så vidt angår markedsføring af bærbare cadmiumholdige batterier og akkumulatorer, der er beregnet til anvendelse i batteridrevet håndværktøj, og af knapcellebatterier med lavt kviksølvindhold, og om ophævelse af Kommissionens beslutning 2009/603/EF, EUT L 329 af 10.12.2013, s. 5.
               
               
                  
                     (6)
                  EUT L 206 af 8.8.2009, s. 13.